31975R0949
L 091/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 949/75 НА КОМИСИЯТА
от 11 април 1975 година
за изменение на Регламент (ЕИО) № 315/68 относно стандартите за качество за луковиците на лилиум
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 234/68 на Съвета от 27 февруари 1968 г. за създаване на обща организация на пазара на живи дървета и други растения, луковици, корени и подобни на тях, рязани цветя и декоративна зеленина (1), и по-специално член 4 от него,
като има предвид, че Регламент (ЕИО) № 315/68 на Съвета от 12 март 1968 г. (2), последно изменен с Регламент (ЕИО) № 1793/73 (3), определи стандартите за качество за клубено-луковиците, луковиците и клубените на цъфтящи растения;
като има предвид, че придобитият опит показва, че настоящите техники за производство, както и видовете, сортовете и хибридите на луковици от лилиум, които са в продажба, създават необходимост да се променят ботаническите наименования и минималните размери на тези продукти; като има предвид, че е следователно необходимо да се адаптират тези стандарти;
като има предвид, че мерките, предвидени в настоящия регламент, са в съответствие със становището на Управителния комитет по живи растения,
ПРИЕ НАСТОЯЩИЯ РЕГЛАМЕНТ:
Член 1
В таблицата, представена в раздел III на приложението към Регламент (ЕИО) № 315/68, данните, отнасящи се до луковиците на лилиума, се заменят с текста, представен в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 април 1975 година.